Rikunarita-ORG/Wikinium huggingface dataset:
# Queen of Uganda

Elizabeth II yali **Nnabakyala wa Uganda** era nga kw’otadde n’okubeera omukulembeze w’eggwanga lya Uganda okuva mu 1962 okutuuka mu 1963, ng’eggwanga lino lyali lya bwakabaka obwetongodde obwa ssemateeka . Era yali mufuzi w'amawanga amalala mu Commonwealth of Nations omuli ne Bungereza .

Etteeka lya Uganda Independence Act, eryayisibwa Palamenti ya Bungereza mu 1962, lyakyusa Uganda okuva mu kubeera ettwale lya Bungeraza ne lifuuka eggwanga eryetongodde nga 9 October 1962. Omufuzi ow'ensikirano yeyalina okubeera omukulu w’eggwanga ow’emikolo ng’emirimu gye egya ssemateeka gyaweebwa Gavana wa Uganda .

## Omulimu gwe mu ssemateeka

Nga 9 October 1962, Uganda yafuuka obwakabaka obwa ssemateeka nga Elizabeth II ye nnaabagereka wa Uganda. Yali akiikirirwa Gavana omukulu, eyali akola emirimu ku lulwe mu Uganda. Olukiiko lw'abakiise olw’oku ntikko lwafuuka Palamenti ya Uganda, nga lulimu kabaka n’olukiiko lw’eggwanga olukulu. Mu biseera by'okujaguza obwetwaze, Nnabagereka Elizabeth yakiikirirwa Duke ne Duchess of Kent . Duke yaggulawo palamenti ya Uganda eyasooka n'awa Okwogera ngasinzira ku Nnamulondo ku lwa Naabakyala. Mu kwogera ng'aggulawo olukiiko lw’eggwanga mu butongole, Gavana omukulu yategeeza nti Gavumenti ya Uganda yali yakkiriza Elizabeth ng’akulira Commonwealth era nga nnaabakyala wa Uganda eyeetongodde.

## Okuggyibwawo

Palamenti ya Uganda yakola enongosereza mu ssemateeka mu 1963, era nga 9 omwwezi ogw'ekkumi omwaka ogwo Uganda yafuuka obwakabaka obwalondebwa munda mu Commonwealth, nga yalina okufuna pulezidenti era ng'ono yali wakulondebwa okuva mu bakabaka b’obwakabaka obutono munda mu ggwanga n’abakulira disitulikiti mu ssemateeka ng’omukulembeze w’amawanga gaayo.

Nnabakyala Elizabeth yagenyiwalako mu Uganda okuva nga ennaku z'omwezi 28 okutuuka nga 30 Ogwookuna omwaka gwa 1954 ne nga 21 okutuuka nga 24 ogw'ekkumi n'ogumu omwaka gwa 2007, omulundi ogwasembayo okwetaba mu lukiiko lw’abakulira gavumenti ya Commonwealth 2007 . Ekkuumiro ly’ebisolo erya Kazinga National Park, eriri mu maserengeta ga Uganda, lyatuumibwa erinnya lya Queen Elizabeth National Park mu 1954 okujjukira okukyala kwe.

## Enkola y'obukulembeze bwe

Elizabeth yalina enkola zino wammanga mu kifo kye nga Nnabakyala wa Uganda:

* 9 Ogw'ekkumi 1962  2 Ogw'ekkumi n'ogumu 1962: Elizabeth ow’okubiri, olw’ekisa kya Katonda, owa Bungereza eya Bungereza ne Northern Ireland n’obw’obwakabaka bwe n’ebitundu bye ebirala Nnabagereka, Omukulu w’Omukago, Omulwaniri w’Enzikiriza

* 2 Omwezi gw’ekkumi n'ogumu omwaka 1962 okutuuka nga 9 Ogw'ekkumi 1963: Elizabeth ow’okubiri, olw’ekisa kya Katonda, Nnabagereka wa Uganda n’Obwakabaka bwe n’ebitundu bye ebirala, Omukulu w’Omukago

## Ebiwandiiko ebijuliziddwa
# Essomankuluze

Mu kitabo kye "Essomannimi & Essomamakulu"(Linguistics and Semantics), Muwanga annyonnyola nti "essomankuluze" ly'essomo erikwata ku kuwandiika ,okusunsula , n'okusengeka ebigambo ebinnyonnyolwa mu "nkuluze"(dictionary) oba "senkuluze"(enkuluze ennene, encyclopedia)